CELEX: 62010CN0354
Language: fi
Date: 2010-07-13 00:00:00
Title: Asia C-354/10: Kanne 13.7.2010 — Euroopan komissio v. Kreikan tasavalta

11.9.2010   
            
            
               FI
            
            
               Euroopan unionin virallinen lehti
            
            
               C 246/34
            
         Kanne 13.7.2010 — Euroopan komissio v. Kreikan tasavalta
   (Asia C-354/10)
   ()
   2010/C 246/57
   Oikeudenkäyntikieli: kreikka
   
      Asianosaiset
   
   
      Kantaja: Euroopan komissio (asiamiehet: D. Triantafillou ja B. Stromsky)
   
      Vastaaja: Kreikan tasavalta
   
      Vaatimukset
   
   
               —
            
            
               On todettava, että Kreikan tasavalta on jättänyt noudattamatta Euroopan unionin toiminnasta tehdyn sopimuksen 4, 5 ja 6 artiklan mukaisia velvoitteitaan, koska se ei ole säädetyssä määräajassa ryhtynyt tarpeellisiin toimiin verovapaan vararahaston muodossa toteutetusta valtiontuesta (valtiontuki C-37/05) 18.7.2007 tehdyn komission päätöksen (C(2007) 3251) 1 artiklan 1 kohdassa laittomiksi ja yhteismarkkinoille soveltumattomiksi julistettujen tukien (poisluettuna 1 artiklan 2 kohdassa sekä 2 ja 3 artiklassa tarkoitetut tuet) takaisinperimiseksi ja koska se ei joka tapauksessa ole ilmoittanut toimenpiteistä komissiolle
            
         
               —
            
            
               Kreikan tasavalta on velvoitettava korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kreikan viranomaiset eivät ole vedonneet komission päätöksen täytäntöönpanon mahdottomuuteen eivätkä ole kolme vuotta myöhemminkään ilmoittaneet, mitä ne täsmällisesti ovat tarkastaneet, missä tapauksissa tukien palauttamista on vaadittu ja missä tapauksissa palauttaminen on tapahtunut. Kreikan viranomaisia moititaan erityisesti siitä, että ne
   
                
            
            
               eivät ole täsmentäneet kaikkien edunsaajien osalta, minkä kustannusten vuoksi ne olisivat poikkeusasetuksen perusteella oikeutettuja tukeen
            
         
                
            
            
               eivät ole laskeneet kaikkien edunsaajien osalta tuen kokonaismäärää
            
         
                
            
            
               ovat laajentaneet palauttamisvelvoitteesta myönnettävän poikkeuksen alaa myös tilanteisiin, joita päätöksessä ei tarkoiteta
            
         
                
            
            
               ovat laskeneet palauttamisvelvollisuuden ulkopuolelle jäävien ”de minimis” -tukien määrät virheellisesti
            
         
                
            
            
               eivät ole tutkineet mahdollista päällekkäisyyttä muiden tukien kanssa
            
         
                
            
            
               ovat ottaneet lähtökohdaksi virheellisen perusteen ja laskeneet palautettavat määrät virheellisesti
            
         
                
            
            
               eivät ole esittäneet näyttöä tapahtuneista palautuksista.